ROMANIA

JUDEŢUL MUREŞ

COMUNA ACĂŢARI

CONSILIUL LOCAL

H O T Ă R Â R E A NR.46

din 25 iulie 2017

privind modul de stabilire a salariilor de bază pentru funcțiile publice și funcțiile de specialitate din cadrul Aparatului de specialitate al Primarului Comunei Acățari și din serviciile publice din subordinea acestuia.

#### Consiliul local comunei Acățari , întrunit în şedinţă ordinară, în data de 25 iulie 2017,

Având în vedere:

 Expunerea de motive nr. 4740 din 19 iulie 2017 a Primarului comunei Acățari;

Raportul de specialitate nr.4746 din 19 iulie 2017 și avizul comisiilor de specialitate,

În conformitate cu prevederile art.11 și ale art.38 alin.(1) și alin.(2) lit.b) din Legea-cadru nr.153/2017, privind salarizarea personalului plătit din fonduri publice,

În temeiul dispozițiilor art. 36, alin. (2) lit. a) și ale art.45 alin.(1) din Legea administrației publice locale nr.215/2001, cu modificările și completările ulterioare,

### **H o t ă r â ș t e:**

 **ART.1.** Se aprobă coeficienții pentru funcțiile publice din apartul de specialitate al Primarului comunei Acățari precum și din serviciile publice din subordinea acestuia, conform anexei nr.1.

 **ART.2.** Se aprobă coeficienții pentru funcțiile de specialitate din aparatul de specialitate al Primarului comunei Acățari precum și din serviciile publice din subordinea acestuia, conform anexei nr.2.

 **ART.3.** Anexele nr. 1 si 2 fac parte integranta din prezenta hotărâre.

 **ART.4.** (1) Salariile de bază pentru funcțiile publice și pentru funcțiile de specialitate se stabilesc prin inmultirea coeficienților din anexele nr.1 și 2 cu salariul minim brut pe țară garantat în plată în vigoare.

 **ART.5** (1) Salariul de bază pentru funcțiile de conducere include gradația aferentă tranșei de vechime în muncă la nivel maxim.

 (2) Salariul de bază pentru funcțiile de execuție este la gradația 0.

 **ART.6.** Primarul comunei Acățari , prin Compartimentul de Specialitate, va aduce la îndeplinire prezenta hotărâre.

 **ART.7.** Secretarul comunei va comunica prezenta hotărâre:

* Primarului comunei Acățari
* Instituţiei Prefectului judeţului. Mureș
* Biroului financiar contabil și resurse umane

 Preşedinte de şedinţă

 More Tibor

 Avizat ptr.legalitate,

 Secretar,

 Józsa Ferenc